מגפת הקורונה ברוסיה

מגפת הקורונה התפשטה לרוסיה ב-31 בינואר 2020. את המאמצים למאבק בנגיף בשטחי הפדרציה הרוסית מרכזים משרד הבריאות של רוסיה והשירות הפדרלי לפיקוח בתחום הגנת זכויות הצרכן. הנתונים הרשמיים שפורסמו על ידי ממשלת רוסיה מראים מספר נמוך של קורבנות, באופן משמעותי לעומת מדינות דומות שנמצאו במצב דומה של כמות נדבקים והממשל הפדרלי סופג ביקורת קבועה על התנהלותו במהלך המשבר. המידע מתעדכן בקביעות בפורטל אינטרנט ייעודי בשם stopcoronavirus.rf (ברוסית: стопкоронавирус.рф) ב-11 באוגוסט 2020 רוסיה הפכה למדינה הראשונה בעולם לאשר חיסון לנגיף. החיסון פותח על ידי מכון גאמליה במימון הקרן הרוסית להשקעות ישירות. החיסון מכונה Gam-COVID-Vac והוא מבוסס וקטור נגיפי כפול ובו נשא העשוי משני חלקיקי נגיף לא מזיקים. הממשל הודיע כי מתן החיסון לאזרחים יתחיל באוקטובר 2020, בפועל כבר בספטמבר החלה חלוקת מנות חיסון לאזרחים. ב-30 ספטמבר 2020 המכון הפדרלי לרכוש תעשייתי רשם חיסון שני, בשם EpiVacCorona בפיתוח מכון וקטור. באוקטובר 2020, נודע על פיתוח חיסון שלישי בשם CoviVac מטעם מרכז צ'ומאקוב של האקדמיה הרוסית למדעים, שנרשם לשימוש ב־20 בפברואר 2021. ב-6 במאי 2021, אושר גם גרסת "ספוטניק לייט" של מנה אחת, כחיסון רביעי מתוצרת רוסיה. במרץ 2022, נרשם חיסון רביעי בשם Convacel של מכון המחקר הפטרבורגי לחיסונים וסרומים. על פי סוכנות הסטטיסטיקה הממשלתית, בחודשים אפריל-אוגוסט COVID-19 היה סיבת המוות העיקרית עבור 26,615 אנשים, עוד 5,843 אנשים מתו מסיבות אחרות עם השפעה משמעותית של זיהום בנגיף הקורונה והתפתחות סיבוכים קטלניים. במהלך אותה תקופה, המספר הכולל של אלה שמתו בזמן שנדבקו ב־COVID-19, על פי הסוכנות, היה 45.6 אלף. נתונים אלה נבדלים משמעותית מהנתונים המתעדכנים באתר stopcoronavirus.rf. סגנית ראש ממשלת רוסיה, טטיאנה גוליקובה, הממונה על המאבק בנגיף, הצהירה בדצמבר 2020 כי הממשלה לא הסתירה את נתוני התמותה. היא הוסיפה כי נוסף לאלה שמתו מהנגיף עצמו ללא מחלות רקע, ישנם מטופלים כאשר הנגיף השפיע על מהלכה של המחלה הכרונית ממנה סבלו. במקרה זה, האבחנה העיקרית של המוות תהיה לרוב המחלה הכרונית ממנה סבל המטופל. עוד נאמר "יותר מ-81% מעליית התמותה בתקופה זו נובעת מהנגיף". מאפיין מובהק של המחלה, המקשה על המאבק בה, הוא תקופת דגירה ארוכה. מאפיין שלילי נוסף הוא מספר רב של חולים ללא תסמינים, כלומר אנשים אף שלאחר שנדבקו אינם מראים סממנים קליניים, אף על פי שהם מסוגלים להדביק אחרים: ברוסיה דווח ששיעורם באמצע מאי עמד על כ־50% בממוצע. ננקטו אמצעים למניעת התפשטות הנגיף. הבקרה על אנשים בעלי סיכון, במקרה של גילוי תסמינים של זיהומים נגיפיים בדרכי הנשימה, מבודדים, מאושפזים ומתבצעת עבודה לזיהוי הפתוגן. לאנשים שלא ניתן לבודד בבית, הוקמו מוסדות מיוחדים עם מיטות לבידוד ובקרה. נכון ל-1 באפריל 2022, 85,335,022 רוסים התחסנו בשתי מנות (65% מאוכלוסיית המדינה), כשהחיסון מתבצע בעיקר באמצעות Gam-COVID-Vac ובאמצעות EpiVacCorona. משרד הבריאות של רוסיה הקים את "המטה המבצעי למניעת ייבוא והתפשטות זיהום נגיף קורונה החדש בשטחי הפדרציה הרוסית" (ברוסית: Оперативный штаб по предупреждению завоза и распространения новой коронавирусной инфекции на территории Российской Федерации) שנועד למקד את המאבק בנגיף במדינה. במסגרת הצעדים למאבק בהתפשטות הנגיף נסגרו הגבולות עם הרפובליקה העממית של סין ובכל נמלי התעופה במדינה הוצבו אנשי השירות הפדרלי לפיקוח בתחום הגנת זכויות הצרכן שפועלים לבדוק כל מי שנוחת במדינה ולוודא שאינו נשא של הנגיף. הוטלה הוראת כניסה לבידוד לכל המבקרים מחוץ למדינה בייחוד במדינות הנגועות. ב-31 בינואר אושרו שני מקרי הידבקות, אחד בטיומן, אחר בצ'יטה, חבל עבר הבאיקל. שניהם היו אזרחים סיניים, שהחלימו מאז. ב-23 בפברואר פונו שמונה רוסים מספינת השייט "נסיכת היהלום" לקאזאן, שבטטרסטן, שם אושפזו, כולל שלושה מקרים מאושרים. מקרים אלה רשומים כמתרחשים בהעברה בינלאומית ואינם כלולים בסטטיסטיקה הרשמית של רוסיה. שמונת האנשים האלה, כולל שלושת החולים שהחלימו, שוחררו מבית החולים ב-8 במרץ. נודע גם כי חלק מאזרחי רוסיה מחוץ למדינה נדבקו. אדם רוסי נבדק חיובי לנגיף באזרבייג'ן לאחר שביקר באיראן. זה אושר ב-28 בפברואר. כמה ימים לאחר מכן הודיע משרד הבריאות של איחוד האמירויות כי שני רוסים חלו בנגיף באיחוד האמירויות. ב-2 במרץ אושר המקרה הראשון של נגיף קורונה במוסקבה, צעיר חלה ב-21 בפברואר בעת שהה בחופשה באיטליה, וחזר לרוסיה ב-23 בפברואר כשהיה בביתו במוסקבה. הוא הופיע עם תסמינים במרפאה ב-27 בפברואר ואז אושפז. דווח כי הוא הבריא ב-6 במרץ. ב-5 במרץ אושר המקרה הראשון של נגיף הקורונה בעיר סנט פטרבורג. סטודנט איטלקי ששב לרוסיה מאיטליה ב-29 בפברואר ואושפז ב-2 במרץ. ב-6 במרץ אושרו שישה מקרים נוספים, כאשר חמישה מהם היו במוסקבה ואחד מהם נמצא בניז'ני נובגורוד. על פי הדיווחים, כולם קשורים לאיטליה ואך זה שבו מחופשה שם. ב-7 במרץ אושרו ארבעה מקרים, שלושה בליפצק ואחד בסנט פטרבורג. גם חזרו מאיטליה. ב-8 במרץ אושרו שלושה מקרים חדשים בבלגורוד, מוסקבה ובמחוז קלינינגרד, כולם חזרו מאיטליה. ב-9 במרץ המשרד הודיע כי נרשמו שלושה מקרים נוספים במוסקבה, כולם מאיטליה ובסך הכל 20 מקרי הידבקות בנגיף (2 אזרחי סין שהחלימו, סטודנט איטלקי, אזרחים רוסיים שהיו באיטליה ורוסים שהוחזרו מהספינה דיימונד פרינסס). ב-11 במרץ אושרו שמונה מקרים חדשים, שישה במוסקבה ושניים בפרברי מוסקבה, כולם מאיטליה. ב-12 במרץ אושרו שישה מקרים, בהם ארבעה במוסקבה, אחד בקלינינגרד והמקרה הראשון במחוז קרסנודר. במנהלת הליגה המאוחדת של VTB הוחלט להשבית את הליגה. ב-13 במרץ אושרו 11 מקרים נוספים של נדבקי קורונה במוסקבה, סנקט פטרבורג ובמחוז לנינגרד. כולם אזרחי רוסיה ששבו מאוסטריה, צרפת וספרד. ב-14 במרץ אושרו 12 מקרים נוספים של נדבקים בקמרובו ובמחוזות נוספים. בכך הגיע מניין הנדבקים במדינה ל-59 איש. בנוסף, ליגת העל הרוסית בכדורגל וליגת KHL החלו בהטלת מגבלות על כמות צופים לקראת אפשרות של השבתת הליגה. ב-18 במרץ 2020, שירותי בריאות הציבור במדינה עדכנו את מספר הנדבקים ל-147, עלייה של 29%, בעקבות גילוי 33 נדבקים חדשים. משרד התרבות של רוסיה הורה על כלל המוזיאונים וארגוני התרבות לסגור את שעריהם. ב-19 במרץ דווח על מקרה מוות ראשון במדינה מהנגיף - מותה של אישה בת 79 שאושפזה ב-13 במרץ בעקבות הידבקות בנגיף. על פי המטה המבצעי לניטור ומעקב אחר המצב עם הנגיף, האישה מתה בשל סיבוך מחלות רקע כתוצאה מדלקת ריאות על רקע מחלות קשות: סוכרת סוג 2, יתר לחץ דם עורקי, סטנטציה של עורקים כליליים, מחלת לב כלילית באבי העורקים, יתר לחץ דם ריאתי. ב-28 במרץ הודיעה הממשלה ברוסיה כי גבולות המדינה ייסגרו החל מ-30 במרץ, במטרה לבלום את התפשטות נגיף הקורונה. על פי ההודעה, תיחסם תנועת הרכבות, הרכבים וכן הולכי הרגל, והצו יחול גם בגבולות הימיים של רוסיה. ב-7 באפריל, הרשויות הודיעו כי נערכו 800,000 בדיקות לזיהוי הקורונה, 7,497 חולים ב-80 מחוזות, 494 הבריאו ו-58 איש מתו. עוד 185 אלף נמצאים באשפוז תחת פיקוח רופאים. בין החולים גם הזמרת נדז'דה בבקינה בת ה-70. ב-17 באפריל סגנית ראש העיר מוסקבה אנסטסיה רקובה הודיע ששיא המחלה בעיר צפויה בעוד כשבועיים-שלוש. ב-27 באפריל דווח שרוסיה עקפה את סין בכמות הנדבקים ומספרם הגיע ל-93,000. וב-30 באפריל דיווח המטה המבצעי הפדרלי למאבק בנגיף הקורונה על 7,099 מקרי הידבקות חדשים, שיא יומי מאז פרוץ המגפה שמביא את מספר הנדבקים הכולל במדינה ליותר מ-106,000 מקרים, ביניהם גם ראש ממשלת רוסיה מיכאיל מישוסטין שהתגלה כנדבק בנגיף והוכנס להסגר והוחלף בינתיים על ידי אנדריי בלואוסוב. ב-1 במאי נודע כי קצב ההדבקה ממשיך לגדול וכי בין השאר אושפז ולדימיר יאקושב שר הבינוי והשיכון, לאחר שנדבק בנגיף וחלה החמרה במצבו. ב-9 במאי לראשונה מאז שנת 2000 לא נערך במוסקבה מצעד הניצחון. הנס קלוגה בשם הארגון הבריאות העולמי בירך על ההחלטה ב-12 במאי 2020 נודע כי דובר הקרמלין דמיטרי פסקוב ורעייתו טטיאנה נבקה נמצאו חיובים לנגיף ואושפזו, זאת לצד דיווחים על כך שרוסיה הגיעה למקום שני בעולם במספר הנדבקים. ב-20 במאי 2020 מספר הנדבקים הכולל חצה את רף ה-300,000. עם זאת הממשלה עדכנה כי לראשונה מאז פרוץ המשבר מספר המבריאים היומי עולה על מספר הנדבקים. ב-25 במאי 2020 מספר ראשי מחוזות הודו כי נדבקו בנגיף, בהם ראש רפובליקת טובה שולבן קרא-אול וראש רפובליקת צ'צ'ניה רמזן קדירוב. ב-17 ביוני דווח לראשונה על ירידה בהיקף הנדבקים היומי, לאחר שלראשונה מזה חודש וחצי מספר המקרים החדשים היומי מגיע ל-7,478 מקרים חדשים, לעומת מעל 8,000 יום קודם לכן. ב-26 ביוני דווח על המשך מגמת ירידה בהיקף התחלואה, כשמספר הנדבקים היומי מגיע ל-6,800. ב-8 ביולי מספר הנדבקים הכולל חצה את רף ה-700,000, ממוצע יומי של 6,400 נדבקים. ב-12 ביולי דווח לראשונה כי מספר המבריאים הגיע ל-500,000 עם 230,000 מקרים פעילים. ב-20 ביולי דווח כי מספר הנדבקים היומי ירד אל מתחת ל-6,000 ועמד על 5,940. ב-27 ביולי 2020 דווח על המשך מגמת ירידה במספר הנדבקים. בנוסף נודע כי רומן קופין, מושל צ'וקוטקה, נדבק בנגיף ואושפז. ב-16 באוגוסט דווח כי מספר הנדבקים היומי ירד אל מתחת ל-5,000 ועמד על 4,892, לראשונה מאז 23 באפריל, אז נמדדו 4,774 נדבקים חדשים. ב-4 בספטמבר שוב דווח על עלייה בקצב הנדבקים היומי ועמד על 5,110, כאשר מספר הנדבקים הכולל מגיע ל-1,015,105. ב-9 באוקטובר, מספר המבריאים הכללי הגיע ל-1,009,421. ב-14 באוקטובר אושר לניסויים חיסון שני בשם EpiVacCorona. ב־19 בנובמבר, מספר הנדבקים הכולל חצה את רף ה-2,000,000. ב־20 בנובמבר, לפי דיווחים, בבתי החולים בכמה אזורים ברוסיה נרשם מחסור בתרופות, והם התקשו לרכוש תרופות חדשות. בין השאר, נרשם מחסור באנטיביוטיקה ובתרופות אנטי-ויראליות המשמשות לטיפול בנגיף. ב-5 בדצמבר עיריית מוסקבה החלה במבצע חיסון המוני בחיסון Gam-COVID-Vac. החיסון חולק למרבית מחוזות רוסיה, כאשר החיסון השני EpiVacCorona הופץ גם הוא. למעלה מ-200,000 איש חוסנו. ב-8 בדצמבר, מועצת העיר סנקט פטרבורג דיווחה על שיא במאובחנים חדשים ומתים בעיר ומושל סנקט פטרבורג אלכסנדר בגלוב התריעה על הטלת סגר וסגירת מקומות הבילוי במהלך חגי השנה החדשה. ב-11 בדצמבר, מספר המבריאים הכללי חוצה את רף ה-2,000,000. ב-24 בדצמבר, דווח שנמצאו 29,935 חולים חדשים ביום החולף, שיא יומי מאז פרוץ המגפה; המטה המבצעי למאבק בקורונה דיווח על 635 מקרי מוות מאז יום קודם, שיא שלילי בשנת 2020 מאז פרוץ המגפה. ב-26 בדצמבר, מספר הנדבקים הכללי חוצה את רף ה-3,000,000. ב־10 בפברואר דווח שמספר הנדבקים הכולל חצה את רף ה־4,000,000. בנוסף, הרשויות דיווחו כי 2.2 מיליון רוסים התחסנו בספוטניק V. ב-14 בפברואר דווח ש־12,828 מאומתים התגלו מיום קודם. ב־26 בפברואר, הרשויות דיווחו כי כ־4 מיליון רוסים התחסנו בספוטניק V (כ־600,000 מהם במוסקבה לבדה). ב־4 במאי 2021, דווח על המשך מגמת ירידה בתחלואה, עם מספר הנדבקים היומי שעמד על 7,770, שהיה למספר המקרים היומי הנמוך מאז ספטמבר 2020. ב-10 ביוני 2021, דווח על עלייה מחודשת במספר המקרים: 11,600 מקרים חדשים, הנתון הגבוה ביותר מזה 3 חודשים. בעקבות זאת הוטלו מגבלות מחודשות במספר ערים על קיום אירועי תרבות וספורט וזאת ערב יורו 2020, שכמה ממשחקיו ייערכו בגזפרום ארנה שבסנקט פטרבורג. ב-12 ביוני 2021 דווח כי נמצאו 13,510 חולים חדשים, שיא חולים מאז 15 בפברואר 2021. בעקבות כך, בשבוע שלאחר מכן הרשויות במוסקבה הטילו מגבלה על התקהלות אנשים (לא יותר מ-1,000 איש באירועי תרבות וספורט); בסנקט פטרבורג הודיעו על מגבלות חדשות הקשורות להתמודדות במגפה לרבות חיסון חובה עד 15 באוגוסט 2021 עבור 65% מעובדי העירייה. הצו נחתם על ידי המושל אלכסנדר בגלוב על בסיס פקודת רופא התברואה הממלכתי הראשי של העיר. בנוסף, אף על פי שגזפרום ארנה מארח את משחקי יורו 2020, הוחלט שלא יותר משלושת אלפים אוהדים יוכלו להיכנס במקביל לאזורי האוהדים של יורו 2020. החל מה-21 ביוני פארקי מים ואטרקציות שונות יסגרו למבקרים. ב-28 ביוני דווח כי עיריית מוסקבה תאלץ מעסיקים לחסן לפחות 60% מעובדיהם, ולא לספק שירות ללקוחות לא-מחוסנים, זאת בשל חוסר האמון הציבורי בחיסונים הרוסיים. ב־3 ביולי דווח כי מספר הנדבקים הכולל מגיע ל-5,585,799, כאשר מספר המבריאים הכולל הגיע ל-5,053,417 ועם 137,262 מקרי מוות. ב־31 ביולי, דווח כי 23,349 רוסים מתו במהלך חודש יולי מסיבוכי קורונה. נתון זה כמעט הכפיל את נתון חודש יוני (13,713) והפך למספר שיא מפרוץ המגפה. השיא הקודם — 17,124 מקרי מוות — נרשם בדצמבר 2020. ב-26 באוגוסט דווח כי נרשם חיסון חמישי בשם Epivaccorona N. ב-20 באוקטובר, טטיאנה גוליקובה המליצה לנשיא רוסיה להטיל סגר במרבית אזורי המדינה החל מ-30 באוקטובר ועד 7 בנובמבר 2021: בפועל, פוטין הכריז על "חופשה בתשלום" בימים אלה לכלל תושבי המדינה, כאשר העובדים יישארו בבתיהם ומקום עבודתם ימשיך לשלם את משכורתם בזמן זה. המדינה תסבסד את התשלומים הללו ב-4 מיליארד דולר שיתוקצבו מתקציב המדינה. ב-30 באוקטובר, דווח כי 1,163 איש מתו מהנגיף מיום קודם, מספר המקרים הקטלני הגבוה ביותר מאז פרוץ המגפה; ב-31 באוקטובר, דווח על שיא חדש שנרשם במספר המאומתים היומי, שעמד על 40,993. מספר הנדבקים הכולל חצה את רף ה־8,027,012. מספר המחלימים הכולל הגיע ל־7 מיליון. רוסיה נכנסה לסגר מלא במקומות העבודה בשבוע הראשון של נובמבר ובבירה מוסקבה הוטל סגר חלקי במסגרתו, יפעלו רק סופרמרקטים ובתי מרקחת. הרשויות דיווחו כי במהלך חודש אוקטובר, 1,002,764 איש נדבקו בנגיף. ב־3 בינואר דווח ברוסיה, כי התגלו 16,343 מקרים של נגיף קורונה מיום קודם וזהו המספר הנמוך ביותר מאז 17 ביוני 2021. במהלך היום מתו 835 בני אדם מהנגיף. יום קודם נרשם המספר המינימלי של מקרי מוות מאז ספטמבר 2021: 811 חולים. המספר הגדול ביותר של מקרים ביום זוהה בסנקט פטרסבורג - 1,341 אנשים. מוסקבה במקום השני עם 1,335 חולים. במקום השלישי נמצא מחוז מוסקבה עם 1,180 מקרים. עד 31 במרץ 2020 ברוסיה, מערכת בדיקת ואבחון COVID-19 מפותחת ומיוצרת על ידי המרכז המדעי הממלכתי "וקטור" (החל מ-11 בפברואר 2020). ב-6 במרץ פותחה מערכת כזו גם על ידי משרד הבריאות של הפדרציה הרוסית, כאשר בוצעו קרוב ל-70 מיליון בדיקות לנגיף קורונה. לדברי המשנה לראש הממשלה לענייני בריאות טטיאנה גוליקובה רוסיה החלה לייצר עד 100 אלף מערכות בדיקה לגילוי זיהום נגיף COVID-19 מדי יום, כאשר מופעלות גם מעבדות ניידות שמאפשרות אבחון מהיר של הנגיף. ב-The Moscow Times, גוף חדשות עצמאי מרוסיה, השוו שני כתבים את שיטת האבחון של רוסיה בהשוואה לשיטות אבחון במדינות מערב אירופה, וביקרו אותה שהיא מטעה ומציגה נתוני חסר. ביוני 2020 חברת גנריום הרוסית פיתחה כלי לגילוי מהיר ומדויק של נוגדנים למחלה אצל בני אדם. בפברואר 2021 נודע שהשירות הפדרלי לפיקוח בתחום הגנת זכויות הצרכן פיתח בדיקה מהירה וחדשנית ברמת דיוק גבוהה לאבחון COVID-19. הבדיקה מקטינה את זמן האבחון פי 3 ואת זמן מתן התוצאות פי 5 ויותר ומתאימה לאיתור הנגיף בשלב מוקדם. הבדיקה החדשה מבטלת את התלות באספקת רכיבים מחוץ למדינה והופכת את הבדיקה עצמה לנגישה יותר. רוסיה יישמה אמצעי מניעה מחמירים כדי לבלום את התפשטות COVID-19 במדינה באמצעות הטלת הסגר, פשיטות על נשאי נגיף פוטנציאליים ושימוש במערכות זיהוי פנים כדי לכפות בידוד על אלה שמפרים אותו. צעדים אחרונים למניעת משבר ברוסיה כללו איסור על ייצוא מסכות רפואיות, בדיקות אקראיות בתחנת הרכבת של מוסקבה וביטול אירועים בהיקפים גדולים על ידי בתי ספר. ממשלת רוסיה נקטה גם בצעדים כדי למנוע מאזרחים זרים ממדינות שנפגעו קשה מלבקר ברוסיה. שירות הפיקוח על בריאות הצרכן, Rospotrebnadzor, ייעץ לתיירים להימנע מביקור בווהאן ולהתרחק מגני החיות הסינים ומשווקים המוכרים בעלי חיים ופירות-ים. עוד נמסר מהסוכנות כי פיתוח חיסון נגד הנגיף היא בהסתמך על המלצות ארגון הבריאות העולמי. 144 רוסים פונו מווהאן, מוקד ההתפרצות, והושמו בהסגר במחוז טיומן במשך שבועיים מאז 5 בפברואר. על פי העיתון נובאיה גזטה, שגרירות סין ברוסיה ביקשה משלטונות מוסקבה להפסיק לבצע פרופיילינג לתושבי סין בתחבורה הציבורית בעיר מוסקבה. ב-4 במרץ אסרה רוסיה באופן זמני על ייצוא מסכות רפואיות, כפפות, תחבושות וחליפות מגן. ב-6 במרץ הודיע ראש עיריית מוסקבה, סרגיי סוביאנין, על "משטר כוננות גבוה", והורה על בידוד עצמי למשך שבועיים לרוסים שחזרו מסין, דרום קוריאה, איראן, צרפת, גרמניה, איטליה וספרד. הוכרז כי רוסיה ביצעה יותר מ-51,000 בדיקות לנגיף בפריסה ארצית. ב-8 במרץ איימו רשויות העיר במוסקבה מאסר של עד חמש שנות מאסר על אנשים שלא הצליחו לבודד את עצמם במשך שבועיים לאחר שביקרו במדינות שנפגעו קשה מההתפרצות. ב-14 במרץ, במוסקבה הורו שלא לסגור את בתי הספר וכי ההורים יחליטו אם הילד ממשיך ללכת לבית הספר או להישאר בבית. מאחר שלכל משפחה יכולות להיות נסיבות משלה. לילדים שהוריהם מורחקים באופן זמני מבית הספר, הנהלות בתי הספר ינסו להבטיח המשך השכלה מרחוק. במקרה זה, השיעורים בבתי הספר יימשכו. בנוסף, על המעסיקים מוטלת החובה למנוע מעובדים הנדרשים לעמוד במשטר בידוד עצמי בבית מלהיכנס למקום העבודה ולשטחי הארגון. זאת, כדי להגן על בריאותם של עובדים אחרים: חוק העבודה הרוסי מחייב את המעסיקים לספק תנאי עבודה בטוחים. ב-14 במרץ ממשלת רוסיה אישרה שלל תקנות והנחיות למשרדי הממשל בנוגע למאבק בנגיף: שירות הביטחון הפדרלי יחד עם משרד הפנים ומשרד החוץ של הפדרציה הרוסית הונחו להגיש לממשלה עד ה-16 במרץ טיוטת פעולות ממשלתייות בנושא השעיית הכניסה דרך גבול היבשה עם פולין ונורווגיה של זרים הנכנסים לרוסיה לצורך עבודה, לימודים, תיירות. הוחרגו מכך אזרחי בלארוס, חברי משלחות רשמיות ואנשים המחזיקים באישור שהייה בפדרציה הרוסית; משרד הבריאות ורוספוטרבנאזור קיבלו הוראה לתרגם קטעים של מערכות מידע מחלקתיות עם מידע על הנגיף החדש עד 16 במרץ לפורמט נגיש ונוח לאזרחים. משרד הבריאות הונחה עד 16 במרץ להביא לספקי הטיפול הרפואי העיקריים, כולל שירותי הבריאות הפרטיים, אלגוריתם של פעולות לזיהוי וטיפול בנגיף הקורונה החדש; משרד התעשייה והמסחר הונחה למסור לממשל מידע על האפשרויות הקיימות והפוטנציאליות לייצור ציוד מגן אישי וחומרי חיטוי ברוסיה לשימוש במניעה ובהתמודדות עם הנגיף; ממשלת מחוז מוסקבה ועיריית מוסקבה קיבלו הוראה להבטיח שעובדי ארגונים רפואיים יקבלו השתלמויות מתקדמות בנושאי בטיחות ביולוגית. ב-15 במרץ ממשלת רוסיה הורתה על הקמת המועצה המתאמת למאבק בנגיף הקורונה וארגון "המטה המבצעי הפדרלי למאבק בנגיף קורונה" (Федеральный оперативный штаб по борьбе с коронавирусом), שהוא גוף העל הממשלתי האחראי לניהול המאבק בתחום זה. נשיא רוסיה ולדימיר פוטין הורה על הקמת קבוצת עבודה להקמת המועצה הממלכתית למאבק בנגיף, שתתאם את פעילות כלל הגופים תחת סגל הנשיא. עוד באותו יום, ראש עיריית מוסקבה סרגיי סוביאנין, הורה על בניית 2 בתי חולים לטיפול בנגיף באזור מוסקבה החדשה, סמוך לכפרים באבנקי וגולוחבאסטובו, בו נפתח המרכז הקליני המוסקבאי למחלות זיהומיות. בניית מרכזים רפואיים לטיפול בקורונה במוסקבה החדשה, סמוך לכפר באבנקי במוסקבה. ב-25 במרץ 2020 נשיא רוסיה, ולדימיר פוטין, פנה בנאום לאומה במסגרתו הודיע על ההחלטה להטיל חופשה בתשלום על כלל אזרחי המדינה למשך שבוע, תוך סגירת כלל בתי הקפה והמסעדות במדינה. במסגרת ההחלטה הודיע גם על צעדים סוציאליים שנועדו להבטיח המשך תשלומי קצבאות למשפחות מרובות ילדים ואיסור על מעסיקים לפטר את עובדיהם במהלך תקופה זו והטיל הקפאה על חובות למועסקים במהלך אותה התקופה. (ראו: נאום פוטין לאזרחי רוסיה (25 במרץ 2020)) ב-30 במרץ לאחר שמוסקבה ופרבריה הודיעו על סגר כללי, ראש הממשלה מישוסטין דחק בשאר המחוזות לבצע צעדים דומים והכריז על צו להטלת קנסות עבור מפירי בידוד. ב-31 במרץ, האספה הפדרלית של רוסיה אישרה הצעת חוק המאפשרת לממשלת מישוסטין להטיל מצב חירום בכוחות עצמה. בעבר, רק ועדה בראשות השר למצבי חירום יכולה הייתה לעשות כן. ב-1 באפריל 2020 הממשלה חייבה את כלל אזרחי המדינה לתעד את מצב בריאותם בפורטל השירותים הציבוריים של הפדרציה הרוסית על מנת לנטר ולקבל תמונת מצב של החולים במדינה. למחרת חתם פוטין על צו לפיו כלל האזרחים יוצאים לחופשה בתשלום מ-4 באפריל עד ל-30 באפריל 2020, במסגרתה נאסר על האזרחים לצאת מבתיהם, אלא לרכישת מזון ותרופות. (ראו: נאום פוטין לאזרחי רוסיה (2 באפריל 2020)) לוח לרישום עם ההודעה על סגירת גן המשחקים במוסקבה. 2 באפריל 2020 מגרש המשחקים נסגר להסגר, 7 באפריל 2020 באפריל 2020, כמה רופאים ברוסיה טענו כי הנתונים שמוסרת ממשלת רוסיה אינם מדויקים וכי בפועל מספר הנדבקים במדינה הוא גבוה בהרבה ממה שהממשל מדווח. לדעת הרופאים מקרים רבים מדווחים כחולי דלקת ריאות. טענות כאלה הועלו גם בתחילת פרוץ המגפה במדינה, בתחילת מרץ 2020, בתקשורת המערבית נטו לצטט רופאה העומדת בראש ארגון אופוזיציוני בשם ברית הרופאים הרוסית שטענה שהמידע שמספק הממשל הרוסי מזויף ומטה את המספרים כך שלא תחשף חומרת המצב האמיתי. ב-9 באפריל הודיעה עיריית מוסקבה על הקשחת תנאי הסגר המוטל על תושביה, בעקבות הנגיף. התושבים מורשים לצאת מבתיהם רק לצורכי קניית מזון או תרופות בחנות הקרובה ביותר לביתם, קבלת טיפול רפואי בהול או טיול עם הכלב. בהמשך הודיעו הרשויות כי בתי החולים במוסקבה נמצאים תחת "זרם עצום" של חולים, מה שהחל להכביד על תפקודם וברשתות החברתיות פורסם סרטון של עשרות אמבולנסים בתור מחוץ לבתי חולים בשל עומס, מה שהביא את הרשויות להכריז על מצב חירום לאומי. ופוטין נשמע אומר כי העלייה במספר הנדבקים מגיעה בעקבות חוסר ציות של האוכלוסייה לתנאי ההסגר שהוטלו במחוזות. מנגד, עסקים רבים ביקרו את הממשל על הסיוע המועט שהם מקבלים בעת המשבר, לעומת חברות ממשלתיות שזכו לסובסידיות. נכון ל-13 באפריל, ברוב רוסיה התושבים היו בסגר. ב-12 במאי נודע כי הממשלה התירה הקלות והחלה ביישום אסטרטגיית יציאה, זאת למרות ביקורת גוברת על חוסר מוכנות מערכת הבריאות הציבורית ועל כך שמדי יום מדווח על 10,000 מקרים חדשים בממוצע. עם זאת, בממשל טענו כי אחוזי ההדבקה הגבוהים נובעים מחוסר השמירה של האזרחים על כללי ריחוק חברתי. לדברי שר הבריאות מיכאיל מוראשקו, התנהלות האוכלוסייה מסבכת את המאבק נגד התפשטות המחלה והעובדה שהאוכלוסייה הרוסית אינה מודעת לחלוטין למצב ולצורך בהיענות ובצעדי מנע. ב-20 במאי 2020, כשדיברה אל צירי מועצת הפדרציה, הודיעה המשנה לראש הממשלה טטיאנה גוליקובה על הכנת תוכנית לאומית להתגברות על מצב המשבר בצל נגיף הקורונה. לדבריה, תוך זמן קצר יוכלו 17 מחוזות לעבור לשלב הסרת המגבלות שהוטלו בעקבות הנגיף. ב-31 במאי משרד הבריאות של רוסיה אישר להשתמש בפביפירביר כתרופה לנגיף. ממשלת רוסיה הפעילה במהלך התפשטות המגפה מוקד חירום ייעודי שמספרו 122, שפעל לצד מוקד החירום הלאומי 112 ונועד לתאם בין המרפאות השונות ולשירותי האמבולנס והרפואה הדחופה. בפברואר 2021 ממשלת מחוז מוסקבה, מועצת העיר סנקט פטרבורג ועיריית מוסקבה הודיעו על הקלה במגבלות ובהנחיות. הרשויות העריכו כי קצב המתחסנים עשוי להוביל לכך שמרבית המגבלות יוסרו בקיץ 2021. עם זאת, אופן טיפול הרשויות במגפה סופג ביקורת רבה ולנשיא רוסיה ולדימיר פוטין אף הוענק פרס איג־נובל לרפואה, בשותפות עם נשיא בלארוס לוקשנקו על טיפולם הכושל של השניים במגפת הקורונה. בפברואר 2020 דווח כי נהגים של חברת האוטובוסים מוסגורטרנס הונחו לדווח לממונים עליהם אם ראו אזרחים סינים באוטובוסים אצלם ובמקרה כזה להזעיק את המשטרה. עובדי הרכבת התחתית של מוסקבה דרשו מאזרחים סינים למלא טפסים בכניסתם לתחנות. ב-21 בפברואר, סרגיי סוביאנין אישר כי חברת האוטובוסים העירונית והרכבת התחתית נדרשו לשתף פעולה עם המשטרה בתשאול וניטור המגיעים מסין. מערכת לזיהוי פנים הושמשה לצורך זה. ב-24 בפברואר, השגרירות הסינית במוסקבה ביקשה מהרשויות לשים קץ להפליה ולצעדים מפלים אלה בתחבורה הציבורית, בעוד ראש העיר של מוסקבה התעקש כי צעדים אלה נועדו ליישם מדיניות בידוד ולא הפליה או גזענות. בתחילת מרץ דווח על כמה מקרים של גירוש סטודנטים סינים שהפרו את תנאי הבידוד. ברם, בשלבים מאוחרים, יותר על הצעדים הללו הושתו גם על כלל המגיעים מחוץ לארץ, כולל אזרחי רוסיה והם אולצו להיכנס לבידוד של שבועיים. דווח על מאתיים מקרים של הפרות צווי בידוד בידי אזרחים מקומיים שזוהו במערכת זיהוי תווי פנים במוסקבה. לאחר שהוטלה חובת בידוד על כל השבים מחוץ למדינה, בהמשך הממשל החל בהטלת סגר מקומי על המחוזות השונים בעקבות עלייה בקצב גילוי החולים במהלך חודש מרץ. מאז החלת מדיניות הבידוד של החולים החשודים החל שימוש באיכון סלולרי, כדי לנטר מקרים של הפרת צווי בידוד, בשל קשיים ביישום חקירות אפידמיולוגיות בשל העומס הגובר הנובע מריבוי המקרים ואי שיתוף פעולה מצד חלק ממי שנדרשו להיכנס לבידוד מסיבות שונות, כולל מקרה ידוע של רופאה ממחוז קרסנודאר שהפרה את תנאי הבידוד שלה. אכיפת הבידוד הוטלה על המשטרה, כשבמספר מקרים ביצעה המשטרה מעצר של מפירי בידוד לאחר שהופעלו אמצעים טכנולוגיים לאכיפת הבידוד באמצעות איכון סלולרי של חולה בנגיף קורונה ומי שחייב בבידוד בית עקב חשש שחלה במחלה זו. כבר ב-23 בינואר, העיר הרוסית בלאגובשצ'נסק, בסמוך לגבול סין, הגבילה את הגישה למדינה. תוכניות חילופי סטודנטים וביקורים רשמיים בסין בוטלו. מושל מחוז אמור וסילי אורלוב ומושל מחוז פנזה איוון בלוזרצב, קראו לתושבים שלא לתכנן טיולים לסין. תושבי ערים גדולות נמנעו מקשר עם תיירים מסין. ב-31 בינואר, המשנה לראש הממשלה טטיאנה גוליקובה אמרה כי רוסיה תגביל את כניסתם של זרים המגיעים בסין, למעט טיסות לנמל התעופה שרמטייבו. ב-20 בפברואר נאסרה כניסת אזרחי סין. האיסור הזמני מיועד לאזרחים סינים שנכנסים לרוסיה למטרות תעסוקה, פרטיות, חינוך ותיירות. ב-28 בפברואר הודיעה מוסקבה כי תגרש 88 זרים בגין הפרת תנאי בידוד. רוסיה אסרה על כניסתם של אזרחים איראניים לרוסיה ואמרה שהיא גם תגביל את כניסתם של אזרחי דרום קוריאה החל מ-1 במרץ. טיסות בין רוסיה לדרום קוריאה הושעו, למעט אלה שמופעלות על ידי אירופלוט וחברת התעופה אורורה. ב-4 במרץ השעתה רוסיה את שירות הרכבות ממוסקבה לניס, צרפת ואירופלוט השעתה טיסות להונג קונג וממנה מ-9 במרץ. הטיסות לאיטליה, גרמניה, צרפת וספרד הוגבלו מאז 13 במרץ. רוסיה גם חדלה להנפיק אשרות תייר לאזרחים איטלקיים. ב-15 במרץ חברת הרכבות הפסיקה את הפעלת הקווים למערב אירופה. למחרת הוחלט גם על סגירת הגבול עם בלארוס. בפברואר 2021 נפתחו מחדש מספר קווי טיסה בינלאומיים עם מדינות שכנות. ב-5 במרץ הודיע סגן ראשון לראש הממשלה אנדריי בלואוסוב על ביטול פורום סנקט פטרבורג הבינלאומי לכלכלה שהיה אמור להתקיים בתאריכים 3–6 ביוני 2020. ב-10 במרץ חתם ראש עיריית מוסקבה, סרגיי סוביאנין, על צו לאיסור קיום אירועים המוניים במוסקבה עם יותר מ-5,000 משתתפים בין 10 במרץ ל-10 באפריל. בצעד שהשפיע ישירות על משחקי קבוצות הכדורגל של מוסקבה במסגרת ליגת העל הרוסית בכדורגל. ב-11 במרץ ביטל שר ההגנה של רוסיה, סרגיי שויגו את ועידת הביטחון הבינלאומית במוסקבה שתוכננה לתאריכים 22–23 באפריל. ב-12 במרץ הודיע מושל מחוז מוסקבה אנדריי וורוביוב על מצב כוננות גבוה, האוסר על קיום אירועים גדולים במחוז על יותר מ-5,000 איש. ב-13 במרץ מושל סנקט פטרבורג הורה לאסור התקהלות אנשים עד 1,000 איש מה-16 במרץ עד 30 באפריל, מה שהטיל מגבלה על קיום כל אירוע תרבותי וספורטיבי, זאת לאחר ש-130 מתושבי העיר הושמו בבידוד, מה שהגביל את קיום משחקי זניט סנקט פטרבורג בגזפרום ארנה. ב-16 במרץ נאסרו כל אירועי הרחוב ובכללם אירועי הספורט בעיר מוסקבה,עד ל-10 באפריל. בנוסף הוחלט כי כלל בתי הספר ייסגרו החל מ-21 במרץ ועד ל-12 באפריל 2020. באותו יום התאחדות הכדורסל הרוסית הודיעה על השבתת כל טורנירי הכדורסל שבאחריותה. ב-17 במרץ הופסקו טורנירי הגביע, ליגת העל והליגה הלאומית. ב-19 במרץ הוקפאה ליגת העל הרוסית בכדורעף וטורניר הגביע בענף זה. ב-26 במרץ 2020 מנהלת הליגה המאוחדת של VTB הודיעה על ביטול המשך העונה ללא הכרעת אלופה. ב־17 במרץ החלה תחרות המועמדים 2020 בניהולה של התאחדות השחמט המקומית ופיד"ה. ב־26 במרץ, התחרות הופסקה בעקבות הודעת המדינה על סגירת הגבולות ב-27 במרץ. ב־16 באפריל הודיע נשיא רוסיה על דחיית מצעד יום הניצחון והוא לא נערך ב־9 במאי 2020. ב־21 באוגוסט עיריית מוסקבה הודיעה כי פסטיבל המוזיקה הצבאית הבינלאומי "מגדל ספסקאיה" בוטל ולא ייערך בצמוד לחומות הקרמלין, על מנת למנוע התקהלויות המוניות, מאחר שהאירוע מושך אליו לרוב עשרות אלפי צופים. אירוע זה נערך לרוב מדי שנה החל מסוף אוגוסט עד תחילת ספטמבר. במקום זאת, הנגנים והתזמורות הופיעו בקתדרלה הראשית של הכוחות המזוינים של הפדרציה הרוסית והמופע שודר בשידור חי באתר הרשמי של הפסטיבל. בנובמבר 2020, עיריית מוסקבה הטילה מגבלות על קיום אירועים המוניים ובכללן איסור לקיים אירועי תרבות וספורט ללא תיאום מראש עם הרשויות, בנוסף הופסקו כלל הסיורים והתערוכות במוזיאונים הפדרליים במוסקבה עד ל־15 בינואר 2021. עם זאת, ב-14 בדצמבר 2020, ממשלת מחוז מוסקבה הודיעה על הקלות במסגרתן תתאפשר פתיחת מוזיאונים ובתי קולנוע בשטחי המחוז. הטיפול במסגרת בתי החולים הוא תומך ולא ישיר וכולל מתן חמצן, עירוי נוזלים, אנטיביוטיקה כאשר עולה חשד לזיהום חיידקי, ובמידת הצורך הנשמה מלאכותית מכנית. בית החולים הקליני מספר 40 בקומונרקה שבמוסקבה היה המוסד הרפואי הראשון לקלוט חולי קורונה. ביוני 2020, אוניברסיטת סצ'נוב הודיעה כי פיתחה חיסון ראשוני לנגיף, במימון הקרן למחקרים מתקדמים של רוסיה כאשר חברת התרופות R-Pharm הצהירה כי תוכל לייצר את החיסון באופן המוני תוך זמן קצר. נוסף לחיסון זה, במשרד הבריאות של רוסיה טענו כי ישנם 17 חיסונים נוספים בפיתוח כולל כאלה שפותחו על ידי המרכז המדעי הממלכתי לווירולוגיה וביוטכנולוגיה, מכון המחקר המדעי הפטרבורגי לסרום וחיסונים ומכון המחקר המדעי המרכזי לאפידמיולוגיה. ב-21 ביולי 2020 משרד ההגנה של רוסיה הודיע כי בשיתוף פעולה עם בית החולים הצבאי הראשי על שם בורדנקו ומרכז המחקר הלאומי לחקר מגפות ומיקרוביולוגיה הושלמה הכנת חיסון ל-COVID-19.החיסון פותח באמצעות נגיף נשא שמבוסס על אדנו-וירוס אנושי, שגורם לצינון, שאליו הוחדרו חלבונים מנגיף הקורונה כדי לעורר את תגובת המערכת החיסונית. החיסון נרשם ב-11 באוגוסט 2020, כאשר רוסיה הפכה למדינה הראשונה בעולם לאשר חיסון. בספטמבר 2020 הושלמו הניסויים הקליניים בחיסון שני שפותח על ידי המרכז המדעי הממלכתי לווירולוגיה וביוטכנולוגיה ונקרא בשם EpiVacCorona. חיסון שלישי פותח על ידי המרכז הפדרלי למחקר מדעי ופיתוח תכשירים אימונוביולוגיים וזכה לכינוי CoviVac. באוקטובר 2020 מדען מהמעבדות לטכנולוגיות תאים ותרופות דנ"א של האוניברסיטה הפדרלית של קרים בחצי האי קרים, הודיע על פיתוח חיסון רביעי. תוכנית אופייניות לפיתוח ובדיקה של חיסון ברוסיה מורכבת משלבים רבים, כאשר שלב ייצור החיסון ושלב החיסון מתנהל במקביל. יכולים לחלוף 10–15 שנים ממחקר וירוס ועד לייצור חיסון בתוכנית זו. טכנולוגיות חדשות וניסיון קודם בייצור חיסונים נגד נגיפים קשורים הופכים את פיתוח החיסון למהיר הרבה יותר. במקרה זה, תהליך הייצור אפשרי כבר בשלב הניסויים הקליניים. בינואר 2021 הרשויות עדכנו כי למעלה מ-1,000,000 תושבי רוסיה התחסנו, כאשר החיסון ההמוני החל בדצמבר 2020, כאשר למעלה ממאה אלף תושבי מוסקבה התחסנו, בעוד בסנקט פטרבורג התחסנו 6,000 איש בלבד. בפברואר 2021 דיווח משרד הבריאות של רוסיה כי 2.2 מיליון איש קיבלו את המנה הראשונה של חיסון ספוטניק V. יותר מ־1.7 מיליון קיבלו גם את המנה השנייה. ב-24 במרץ 2021 דווח כי ולדימיר פוטין התחסן בחיסון נגד קורונה מתוצרת רוסית, אך לא נאמר באיזה מן החיסונים הוא התחסן. ב־1 במאי 2021 נודע כי חוסנו 12.3 מיליון תושבים, שהם כ־8% מהאוכלוסייה. ביוני 2021 פורסם כי יותר מ-33 מיליון רוסים התחסנו, בחיסון Gam-COVID-Vac ובחיסון EpiVacCorona, שהם 12.3% מכלל האוכלוסייה. מספר זה התעדכן ב-12 ביולי 2021 לכדי 20% מאוכלוסיית המדינה, שהם 29.9 מחוסנים אחרי מנה ראשונה, עם 19.24 שקיבלו גם את המנה השנייה. ערכים מורחבים – Gam-COVID-Vac‏, EpiVacCorona‏, CoviVac, ספוטניק לייט חיסון ספוטניק V (רשמית: Gam-COVID-Vac‏, Гам-КОВИД-Вак ברוסית) הוא חיסון בפיתוח מרכז גאמליה והוא החיסון הראשון בעולם שאושר נגד הקורונה והוכיח 91.6% אחוזי יעילות. החיסון הוא חיסון וקטורי ויראלי המבוסס על נגיף אדנו-אנושי המתמזג עם חלבון SARS-CoV-2 כדי לעורר תגובה חיסונית. מורכב משני אדנו-וירוס רקומביננטים מסוג 5 (Ad5) ואדנו-וירוס מסוג 26 (Ad26) המשמשים כווקטורים בחיסון. החיסון מבוסס Ad26 משמש ביום הראשון וחיסון Ad5 ניתן ביום ה-21 למתן החיסון הראשון כדי להגביר את תגובת המערכת החיסונית. במאי 2021 אושר לשימוש חירום גרסת חיסון של מנה אחת המחזיקה באחוז יעילות של 79% בשם ספוטניק V לייט. EpiVacCorona (ברוסית: ЭпиВакКорона) הוא חיסון שני שפותח ברוסיה, על ידי מרכז וקטור בשיתוף פעולה עם אוניברסיטת נובוסיבירסק. החיסון הוא פפטיד, כלומר אינו מכיל חומר ביולוגי ומורכב משברים קצרים מסונתזים מלאכותיים של חלבונים נגיפיים (פפטידים). החיסון מכיל ערבוב של שלושה תאי אנטי-גן מתאי S לנגיף SARS-CoV-2. חיסון CoviVac (ברוסית: Ковивак) הוא חיסון שלישי שנמצא בפיתוח מרכז צ'ומאקוב בשיתוף פעולה עם הכוחות המזוינים של הפדרציה הרוסית. החיסון מחקה את התהליך הטבעי של הגוף להילחם בנגיף בכללותו, ולא רק חוסם את חלבון הספייק שלו. החיסון נרשם במשרד הבריאות הרוסי ב־20 בפברואר 2021. חיסון רביעי בשם Convacel נמצא בפיתוח מכון המחקר הפטרבורגי לחיסונים וסרומים (ברוסית: Санкт-Петербургский научно-исследовательский институт вакцин и сывороток) והוא בשלבי ניסויים עם מכוני מחקר בחצי האי קרים. באוקטובר 2021 משרד הבריאות של רוסיה רשם לשימוש חירום תרופה בשם מיר-19, שנועדה לטיפול בחולי קורונה. בשל הנחיות להגבלת ההתקהלות, היות האוכלוסייה המבוגרת "קבוצת סיכון" (ובהתאם להנחיות משרד הבריאות להימנע מביקורים שלא לצורך) והטלת מגבלות על תחבורה ציבורית, הוחמרה תופעת הבדידות. בשל עצירת אירועי התרבות וסגירת תיאטראות ומוזיאונים גברה התופעה של שידור הצגות דרך רשתות חברתיות, מטעם אמנים שונים ומשרד התרבות של רוסיה עודד את התיאטראות לשדר את ההצגות באמצעות אתר האינטרנט ולערוך סיורים וירטואליים במוזיאונים השונים. מתחילת המשבר התפרסמו יוזמות שונות שנועדו לתת מענה לקשיים שהתעוררו במהלך משבר הקורונה, שחיברו בין אנשים שהיו צריכים עזרה (לדוגמה משפחות בבידוד או קשישים עריריים), לאנשים וארגונים שהיו מעוניינים להעניק סיוע (לדוגמה, תרומת מזון או קניית מצרכים), זאת לאור עלייה בדיווחים בהונאות בנושא של אנשים שניסו להונות קשישים ולהציע להם תרופות פיקטיביות נגד הקורונה. הקורונה עושה שמות ברוסיה. ביממה האחרונה שוב נרשם שיא במספר המתים היומי - 929. התחלואה ממשיכה לשבור שיאים והיום נרשם שיא יומי חדש, עלייה יומית חמישית ברציפות, של 25,133 חולים. מוסקבה מובילה במספר המקרים עם כמעט 3,600 ואחריה סנט פטרבורג עם כמעט 2,200. עם זאת, באוקטובר 2021 דווח על מספר כולל של יותר מ־200,000 מתים מהנגיף כשהממונה על הצוות הממשלתי למאבק בנגיף, טטיאנה גוליקובה, דיווחה על עלייה בתחלואה ב־67 מ־85 ממחוזות רוסיה. כך שאף על פח שישנו חיסון מקומי זמין, חוסר האמון האזרחי ברשויות, מוביל לאחוז מתחסנים נמוך והיענות נמוכה. רוסיה שלחה לאיטליה 10 מטוסים של הכוחות להגנה כימית, ביולוגית וגרעינית ועליו מאות מומחים לטיפול במגפות, אחיות וציוד רפואי. בנוסף נשלח מטוס עם ציוד רפואי לארצות הברית ומטוס עם סיוע הומניטרי לסרביה ולארמניה וצוות רופאים נשלח גם לקירגיזסטן, אוזבקיסטן וקזחסטן. בדצמבר 2020, R-Pharm ומרכז גאמליה חתמו על מזכר הבנות עם AstraZeneca לשיתוף פעולה בנושא פיתוח החיסון לקורונה ועריכת ניסויים משותפים בחיסון הבריטי ובחיסון הרוסי. האיחוד האירופי פרסם מסמך רשמי בו האשים את רוסיה בהפצה מכוונת של פייק-ניוז סביב המגפה בגורמי מדיה מערביים באנגלית, ספרדית, איטלקית, גרמנית וצרפתית, ובמיוחד ברשתות חברתיות. על פי דו"ח האיחוד האירופי, המאפיינים המרכזיים של דיווחי הכזב הם דיווחים שקריים הסותרים את ההודעות הרשמיות של רשויות הבריאות המוסמכות כדי לזרוע בלבול בציבור, חדשות מאיימות במטרה להחמיר את החרדה וחוסר האמון במערכות הבריאות המקומיות, בניסיון להקשות על התמודדותן של מדינות המערב להתמודד בהצלחה מול הנגיף. במקרים רבים מצוטטות החדשות ראיות מדעיות מזויפות. באיחוד האירופי ציינו שזוהי אסטרטגיה ארוכת טווח של ממשלת רוסיה, לערעור האמון במדע במערב, עוד טרם התפרצות הקורונה. באיחוד יצרו קשר עם הנהלות גוגל, פייסבוק, טוויטר ומיקרוסופט, וביקשו מהן סיוע בבלימת דיווחי הכזב, "כי מוסקבה משחקת בחיי אדם". ביולי 2020 האשימו גורמי ביטחון לאומי של מספר מדינות מערביות את שירות המודיעין הרוסי במתקפת סייבר שמטרתה לגנוב ממעבדות מחקר מידע לגבי פיתוח חיסון לקורונה. לאור הטיפול הלא מספק במאבק המגפה, הממשל ברוסיה ופוטין בפרט קיבל את פרס איג נובל בקטגוריית חינוך רפואי יחד עם מנהיגים כמו גורבנגולי ברדימוחמדוב, דונלד טראמפ של ארצות הברית, רג'פ טאיפ ארדואן, אלכסנדר לוקשנקו ואחרים, על שימוש במגפת הקורונה כדי ללמד את העולם שלפוליטיקאים יכולה להיות השפעה גדולה ומיידית יותר על חיים ומוות מאשר לרופאים ומדענים. ביוני 2020 רוסיה החלה לצאת ממדיניות הבידודים וההסגר והחלה בהכרזה על הקלות לאוכלוסייה. כך למשל, במחוזות מסוימים ברוסיה, שבהן מספר הנדבקים נמוך, הוסרו כלל המגבלות. ב-24 ביוני 2020 ייערך מצעד הניצחון שנדחה וליגת העל הרוסית בכדורגל תחזור כבר ב-19 ביוני 2020, אם כי תחת מגבלות. ב-8 ביוני הוכרז על הסרת כלל המגבלות במוסקבה, למעט חובת נשיאת מסכה. (ראו: נאום סוביאנין לתושבי מוסקבה (8 ביוני 2020)), בהמשך השבוע פורסם על הקלות בשאר המחוזות לאור נתונים שחשפו מגמה של עלייה באנשים המבריאים לעומת האנשים שנמצאים כחולי קורונה, אף על פי שממוצע הגילוי היומי עומד על 8,000-9,000 ביום. ב-29 ביוני, סגן ראש ממשלת רוסיה דמיטרי צ'רנישנקו הודיע כי בתי הקולנוע במדינה ייפתחו ב-15 ביולי. ב-18 ביולי נערך פסטיבל הקולנוע הראשון לאחר פרוץ המגפה, פסטיבל "GorkyFest" במסגרתו נערכה הקרנת בכורה לכמה סרטי קולנוע רוסיים. הפסטיבל התקיים באצטדיון ניז'ני נובגורוד. ב-23 ביולי 2020 ראש עיריית מוסקבה הדגיש כי לא ייערך סגר נוסף על העיר מוסקבה וכי רוסיה הצליחה לעצור את התפשטות, זאת על רקע נתונים שהממשל פרסם ולפיהן ישנה ירידה של 2% בקצב ההדבקה במוסקבה. ב-24 ביולי 2020 ראש ממשלת רוסיה מיכאיל מישוסטין הודיע כי הממשלה תשלם לאזרחים שיבחרו לנפוש ברוסיה, עד לפתיחת הגבולות. בעקבות התפשטות הנגיף חברות רבות נפגעו כלכלית. כאשר חברות בודדות בדומה לחברות בעולם, אפשרו לעובדיהן לעבוד מהבית, כאשר תפקידם מאפשר עבודה סדירה מהבית. בשל הנחיות ההתקהלות, עסקים רבים נאלצו להוציא עובדים לחופשה או לפטר עובדים. ברם, בהנחיית הממשלה כלל העובדים שוחררו לחופשה בתשלום למשך שבוע שלם שלאחריו, הממשלה תנחה את המשק הרוסי באשר להמשך פעילות. במוסקבה ובפרבריה, שהפכו למוקד ההתפרצות עם מספר הנדבקים הגדול ביותר, הוטל סגר כללי שאילץ את התושבים לסגל לעצמם אורח חיים של עבודה מהבית ושמירת מרחק זה מזה. ב-20 בפברואר 2020 שר האוצר אנטון סילואנוב אמר כי רוסיה מפסידה כמיליארד רובל מדי יום בשל המגפה, בייחוד עקב הירידה בסחר עם סין. עוד באותו יום, איגוד סוכנות הנסיעות ברוסיה (ATOR) פנה לראש ממשלת רוסיה מיכאיל מישוסטין בבקשה לשקול אפשרות לפצותם על הפסדים בשל המצב. על פי הערכות ראשוניות, הפסדיהם הסתכמו ב-450 מיליון רובל לערך ועל פי נתוני ATOR, מפעילי התיירות הנכנסת ספגו הפסדים של 140 מיליון רובל. מוקדם יותר, משרד האוצר הסכים עם הערכות משרד התחבורה על כמות ההפסדים שספגו חברות התעופה הרוסיות עקב הפסקת הטיסות לסין ובהמשך לשאר העולם, סכום שמגיע לכדי 1.6 מיליארד רובל. בנוסף, בשל סגירת מפעלים סיניים לייצור חומרים תרופתיים פעילים, הייתה סכנה של מחסור בתרופות מסוימות, מכיוון ש-75% מהחומרים התרופתיים בשוק הרוסי נרכשים בסין. בהמשך סכומים אלה גדלו משמעותית בשל התכווצות המשק הרוסי עצמו עם התפשטות המגפה. תעשיית הרכב ברוסיה נכנסה לקפאון בשל שיבושים בעבודה עקב השעיית הייצור במפעלים הרוסים של פולקסווגן, פז'ו וסיטרואן. בשל התפרצות המגפה בעולם ניטשה מלחמת מחירים בין ערב הסעודית לרוסיה על רקע בקשת הסעודים לצמצם את ייצור הנפט בשל עלותו הלא כדאית בזמנים של חוסר ודאות והסגרים בכל העולם שמובילים לכך שפחות אנשים נעים ברכבים ולכן הביקוש לנפט יורד. ניכרה גם מעורבות אמריקאית במלחמת המחירים הזאת. השפעתה הכלכלית של המגפה הייתה החמורה ביותר בהיסטוריה של כלכלת רוסיה, מאז משבר הרובל (1998). בינואר 2021 דיווח השירות הפדרלי לסטטיסטיקה ממלכתית כי מספר המובטלים במדינה עמד על כ-4,5 מיליון איש. שהוא ב-1,5% יותר מאשר שנה קודם לכן. בעקבות התפרצות הנגיף שאסרה קיום אירועים המוניים, תחרויות ספורט לאומיות רבות בוטלו והביאו לכך שלראשונה בתולדות הפדרציה הרוסית הוכרזו אלופות לאומיות בענפים שונים עוד לפני תום העונה בפועל. לוקומוטיב נובוסיבירסק הוכרזה לאלופת רוסיה בכדורעף גברים ובכך זכתה באליפות הלאומית הראשונה בתולדותיה. דינמו קאזאן הוכרזה לאלופת רוסיה בכדורעף נשים בשל היותה במקום הראשון בטבלת העונה הסדירה. עונת 2019/2020 בליגה המאוחדת של VTB נסגרה ללא הכרזת אלופה, אך הביאה לחילוקי דעות בקרב מועדוני הכדורסל ובייחוד חימקי מוסקבה שדרשה להיות מוכרזת כאלופה, מאחר שסיימה את העונה הסדירה במקום הראשון עם מאזן של 18 ניצחונות והפסד אחד בלבד, בעוד סגניתה צסק"א עם מאזן של 15 ניצחונות וארבעה הפסדים. הוחלט כי התאחדות הכדורסל הרוסית תכריע בישיבת דירקטוריון את מיקומי הליגה הסופיים. ממשלת פרימוריה החליטה לעצור את מימון מועדוני הספורט המקצועניים על מנת להפנות את הכספים המיועדים להם למערכת הבריאות המחוזית. בשל החלטה זו, אדמירל ולדיווסטוק לא תתמודד בליגת KHL ומועדון לוץ' ולדיווסטוק יורד מהליגה הלאומית לליגה המקצוענית. בעקבות קיצוץ בתקציביהן על רקע הנחיצות להקצות משאבים לטיפול בנגיף מספר קבוצות כדורגל, כמו אוונגרד קורסק וארמאוויר, החליטו לרדת לליגה השנייה על מנת לחסוך בכספים. עונת 2019/2020 בליגת המשנה הרוסית בכדורגל הופסקה, כששני המקומות הראשונים (רוטור וחימקי) הוכרזו כקבוצות שתעפלנה לעונת 2020/2021 בליגת העל הרוסית בכדורגל. ב-7 במאי נודע שהאוליגרך לאוניד פדון, הבעלים של מועדון הכדורגל ספרטק מוסקבה נדבק בנגיף ואושפז. בהמשך דווח גם על כמה שחקני כדורגל שנדבקו והוכנסו לבידוד. עם זאת, הדבר לא השפיע על תוכניות חידוש הליגה. עונת 2020/2021 בליגת העל הרוסית בכדורגל נפתחה שבועיים וחצי לאחר שהסתיימה העונה הקודמת והוחלט להגביל את כמות הצופים במשחקים לכדי 10% מתכולת האצטדיון תוך שמירה על כללי ריחוק חברתי ועטיית מסכות. בנוסף, הוחלט כי אם קבוצה שמרבית שחקניה נדבקו לא תוכל לצאת למשחק ייפסק נגדה הפסד טכני. אם בתום העונה הקבוצה תהיה במקום האחרון ונפסקו לה 2 הפסדים טכניים לפחות במהלך העונה, היא לא תרד ליגה. כך היה במקרה של רוטור וולגוגרד שנפסקו לה הפסדים טכניים לאחר ששחקניה נדבקו בנגיף. בספטמבר 2020 בוטל גביע הקרמלין, אף על פי שביולי 2020 הוחזרו מרבית משחקי הליגות בענפי הספורט השונים תוך מגבלות על הכנסת צופים. ב־1 במאי 2021 אושרה לראשונה הכנסת 75% מתכולת אצטדיון גזפרום ארנה בסנקט פטרבורג (שהם כ־40,000 צופים) למשחק דרבי ערי הבירה, בין זניט סנקט פטרבורג ללוקומוטיב. כבשאר העולם, הפקות קולנוע רבות הוקפאו (כדוגמת הסרט "האמן ומרגריטה" מאת ניקולאי לבדב שהפקתו הוקפאה וסרטה של כריסטינה אסמוס, "לחמים") וסרטים שהיו אמורים לצאת לאקרנים נדחו לתאריכים מאוחרים יותר. נוסף לכך, טקסי חלוקת פרסים כמו פרס ניקה נדחה. טקס פרס APKiT נערך באמצעות אפליקציית זום באינטרנט. סרטים אחרים שתוכננו לצאת לאקרנים יצאו במקום זה לצפייה ישירה באינטרנט כמו הסרטים ספוטניק ופיה. סרטים בולטים שיציאתם לאקרנים נדחתה — סטרלצוב, יציאתו נדחתה ממרץ לספטמבר 2020 צוערי פודולסק, יציאתו נדחתה מאפריל לנובמבר 2020 מחליקיים של כסף, יציאתו נדחתה לדצמבר 2020 Sheena667 (סרטו של גריגורי דובריגין), יציאתו נדחתה לשנת 2021 על הקצה, יציאתו נדחתה לנובמבר 2020. המעונות (סרט הביכורים של רומן וסיאנוב), צילומיו הוקפאו. קאחה הישיר, נדחה מאפריל לנובמבר 2020 ביולי 2020 בתי הקולנוע יצאו בפרויקט שיווקי שנועד לעודד את הצופים לחזור לבתי הקולנוע תוך הדגשת צעדי המניעה שמתבצעים בבתי הקולנוע לאור המציאות החדשה (ИдемВКино.РФ). ערכים מורחבים – משאל העם על התיקונים לחוקת רוסיה (2020), הבחירות לרשויות המקומיות ברוסיה (2020), הבחירות הפרלמנטריות ברוסיה 2021 בעקבות הגבלת ההתקהלויות במהלך ההצבעה במשאל העם על התיקונים לחוקה, חלק נכבד מההצבעה הועבר להצבעה אלקטרונית. במקור תוכנן לערוך את המשאל ב-22 באפריל 2020, ברם המגפה אילצה את הנשיא פוטין להודיע על דחיית ההצבעה למועד מאוחר יותר. היה זה משאל העם הראשון מאז המשאל לאימוץ החוקה הרוסית בשנת 1993. בעקבות משבר הקורונה התאפשרה הצבעה ממוחשבת מרחוק בשיטת בחירות באינטרנט באמצעות פורטל השירותים הציבוריים של הפדרציה הרוסית, מבלי שהיה צורך להגיע לקלפיות, כשהקלפיות פתוחות עם מערך עיבוד פתקי הצבעה עבור אוכלוסייה במחוזות שלא הוגדרה בהן יכולת הצבעה מרחוק. בהצבעה האינטרנטית הצביעו מעל מיליון איש במוסקבה ובניז'ני נובגורוד. ההצבעה בבחירות לרשויות המקומיות התפרסה על פני 3 ימים, מ-11 בספטמבר עד 13 בספטמבר 2020, כדי לאפשר הצבעה כללית ללא עומס על שרתי ההצבעה באינטרנט ובתשתיות המחשוב. מאותה סיבה גם הבחירות הפרלמנטריות ברוסיה 2021 התפרסו על פני 3 ימי הצבעה. מדיה וקבצים בנושא מגפת הקורונה ברוסיה בוויקישיתוף פרסומים בגופים רשמיים פורטל ממשלתי בנושא הנגיף (ברוסית) נגיף הקורונה ברוסיה- תמונת מצב מתעדכנת (באתר המשרד למצבי חירום והגנה אזרחית) נגיף קורונה ווהאן באתר משרד הבריאות של רוסיה נגיף הקורונה באתר השירות הפדרלי לפיקוח בתחום הגנת זכויות הצרכן מפה אינטראקטיבית ברוסית של תפוצת המחלה באתר יאנדקס כתבות בתקשורת הפריפריה ברוסיה קורסת: מוסקבה מזניחה - והחובות תופחים, באתר TheMarker‏, 5 בדצמבר 2020 גיא אלסטר‏, הקורונה מפלגת את האיחוד האירופי, ורוסיה וסין מתנפלות על היבשת, באתר וואלה, 28 במרץ 2020 שיא נדבקים ברוסיה: הקורונה שיבשה לפוטין את התוכניות, באתר ynet, 13 באפריל 2020 מקור ראשון, הקורונה חשפה את היריבויות והשחיתויות שסובבות את פוטין ליאת לוי, רוסיה: תשובה במייל לבדיקת קורונה, בתוך שעה, ב-117 שקל, באתר TheMarker‏, 8 באוקטובר 2020 רוסיה הסתירה תמונות של בתי חולים שקורסים מנגיף הקורונה, באתר ‏מאקו‏, 19 בנובמבר 2020 ניו יורק טיימס, רוסיה טוענת שהתמודדה היטב עם הקורונה. נתוני התמותה בה מספרים סיפור אחר, באתר הארץ, 20 באפריל 2021 שיא נדבקים במוסקבה; חשש בבריטניה: "הגל השלישי בדרך", באתר ynet, 19 ביוני 2021 COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל רק 306 נדבקים: מה קורה ברוסיה?, באתר ynet, 21 במרץ 2020 Оперативный штаб скорректировал данные по коронавирусу в России‏, Vesti.ru פוטין הבטיח לשלם לרופאים בחזית הקורונה. בסוף הם זומנו לחקירה, באתר הארץ, 28 ביוני 2020 רוסיה תהיה הראשונה לאשר חיסון לקורונה? עיגלו פינות? רוסיה: פיתחנו חיסון לקורונה ונחסן את האזרחים Глава РФПИ сравнил создание Россией вакцины от COVID-19 с первым спутником Exclusive: Russia prepares for world's first approval of a Covid-19 vaccine by mid-August, but questions remain איתי גל, תמונת מצב: אלו חיסוני הקורונה שהגיעו לשלבים הסופיים, באתר ynet, 30 ביולי 2020 מקסיקו שלישית במספר המתים, הנשיא מסרב לשים מסכה, באתר כלכליסט, 1 באוגוסט 2020 "Вектор" получил патенты на новую вакцину от COVID-19 В России зарегистрирована вакцина от коронавируса "Конвасэл" נתונים על מספר מקרי המוות באתר StopCoronavirus.RF, כפי שדווח על ידי מחלקת הבריאות של העיר מוסקבה, כשהם מבצעיים, משקפים רק באופן חלקי מקרים בהם האבחנה נעשתה לאחר המוות: מוסקבה מגישה נתונים תפעוליים יומיומיים על מקרי מוות כתוצאה מהקורונה. מספרים אלה כוללים מקרים לפי תאריך המוות, בהם האבחנה של COVID נעשתה עוד בחיים וכן מקרים מסוימים בהם האבחנה נעשתה על בסיס תוצאות נתיחות שלאחר המוות, שבוצעו תוך זמן קצר. דיווח רשמי של מחלקת הבריאות של מוסקבה (ברוסית) Голикова заявила, что Россия никогда не скрывала данных по смертности от COVID-19 גורמים רשמיים ברוסיה מודים: מניין המתים מקורונה – פי 3 ממה שדווח, באתר ‏מאקו‏, 29 בדצמבר 2020 נתוני הפורטל הממשלתי StopCoronavirus.RF שיא מתים ברוסיה, הציבור לא מתחסן: "המספרים רעים מאוד", באתר ynet, 5 באוקטובר 2021 Статистика вакцинации от коронавируса Статистика вакцинации от коронавируса (COVID-19) в России רוסיה היא סיפור הצלחה עולמי במלחמה בקורונה, אם מאמינים לנתוני הקרמלין "У троих россиян с лайнера Diamond Princess подтвердился коронавирус". TASS. 26 בפברואר 2020. {{cite web}}: (עזרה) "All quarantined Russians from Diamond Princess cruise ship discharged from hospital". TASS. 8 במרץ 2020. נבדק ב-8 במרץ 2020. {{cite news}}: (עזרה) "Protect Putin from Covid-19: Kremlin's new mission as epidemic spreads worldwide". נבדק ב-5 במרץ 2020. {{cite web}}: (עזרה) "У приехавшего из Италии россиянина обнаружили коронавирус". Interfax.ru. О подтвержденных случаях новой коронавирусной инфекции COVID-2019 в России תעלומה: למה דווחו כל כך מעט מקרים של קורונה ברוסיה?, באתר ‏מאקו‏, 9 במרץ 2020 В Кемерове подтверждены два случая заражения коронавирусом В Москве умерла пожилая женщина, заразившаяся коронавирусом ניו זילנד: "ניצחנו את הנגיף"; רוסיה עקפה את סין בנדבקים, באתר ynet, 27 באפריל 2020 Глава Минстроя госпитализирован с коронавирусом ‘Brave decision’: WHO rep thanks post-Soviet leaders for cancelling Victory parades, belsat.eu (באנגלית) מכונות מהסוג שהרג חולי קורונה ברוסיה נשלחו לארה"ב, באתר ynet, 12 במאי 2020 רוסיה כבר שלישית במספר הנדבקים, צרפת יוצאת מהבית, באתר ynet, 11 במאי 2020 Мишустин: сегодня первый день, когда число выписанных превышает количество заболевших מספר המתים במקסיקו חצה את ה-100 אלף; איטליה: "המגפה בכל מקום", באתר כלכליסט, 20 בנובמבר 2020 נתונים Около четырех миллионов россиян привились от ковида מכת קורונה במוסקבה, שתחייב להתחסן: "המצב דרמטי", באתר ynet, 16 ביוני 2021 יוון תשלם לצעירים שיתחסנו; מוסקבה: אין שירות ללא-מחוסנים, באתר ynet, 28 ביוני 2021 64% מהרוסים מאמינים: הקורונה - נשק ביולוגי, באתר ynet, 1 במרץ 2021 https://www.vesti.ru/article/2628849 Коронавирусный антирекорд России: за одни сутки умерли 1163 больных COVID-19, NEWSru.co.il (ברוסית) https://www.vesti.ru/article/2633402 Pjotr Sauer, Russia Is Boasting About Low Coronavirus Deaths. The Numbers Are Deceiving., The Moscow Times, ‏2020-05-08 (באנגלית) Meeting on measures to counter the spread of coronavirus in Russia "Russia to deport 88 foreigners for violating coronavirus quarantine". Reuters (באנגלית). 2020-02-28. נבדק ב-2020-02-29. "Russian Tourists Undeterred From China Despite Coronavirus Outbreak". 22 בינואר 2020. נבדק ב-25 בינואר 2020. {{cite web}}: (עזרה) "Russia is developing vaccine against coronavirus – RIA cites regulator". Reuters. 22 בינואר 2020. אורכב מ-המקור ב-23 בינואר 2020. נבדק ב-25 בינואר 2020. {{cite news}}: (עזרה) "Russians Start 2-Week Coronavirus Quarantine After Return From Wuhan". The Moscow Times. 5 בפברואר 2020. נבדק ב-9 במרץ 2020. {{cite news}}: (עזרה) Coronavirus in Russia: The Latest News | March 9 Свободное посещение школ и семейный карантин: новые меры против коронавируса в Москве Комплекс мер по борьбе с новой инфекцией утвержден премьером Михаил Мишустин утвердил комплекс мер по борьбе с распространением новой коронавирусной инфекции на территории Российской Федерации כבר לא פוחדים מפוטין? העסקים הקטנים ברוסיה סובלים - וכועסים על השלטון, באתר TheMarker‏, 6 באפריל 2020 ממשלת רוסיה שולחת מסרים סותרים בנושא הקורונה, ואזרחיה נותרים מבולבלים, באתר וואלה, 28 במרץ 2020 "Мишустин призвал регионы брать пример с московского карантина" (ברוסית). Interfax. 30 במרץ 2020. נבדק ב-30 במרץ 2020. {{cite news}}: (עזרה) "Мишустин назвал основную задачу властей во время распространения коронавируса" (ברוסית). TASS. 30 במרץ 2020. נבדק ב-30 במרץ 2020. {{cite news}}: (עזרה) "Legislation allowing prime minister's cabinet to declare state of emergency rockets through Russian legislative system". Meduza.io. נבדק ב-31 במרץ 2020. {{cite news}}: (עזרה) רופאים ומבקרי השלטון ברוסיה לא מאמינים לנתוני הקרמלין על חולי הקורונה, באתר הארץ, 5 באפריל 2020 כרמל ליבמן, ‏רופאה בכירה ברוסיה: "הממשלה תעשה הכל כדי לא לספר את האמת על הקורונה", באתר ‏מאקו‏, 22 במרץ 2020 הקורונה במוסקבה: זרם עצום לבתי החולים במוסקבה מתמודדים עם "הצפה" של חולי קורונה; אמבולנסים ממתינים "שעות" בתור, באתר הארץ, 12 באפריל 2020 Власти прокомментировали пробку из машин скорой помощи в Химках עסקים ברוסיה עומדים בפני קריסה - ומאשימים את הקרמלין, באתר TheMarker‏, 27 באפריל 2020 Facing disaster, Russian businesses find Kremlin aid lacking תאונות מסתוריות: מה גורם לרופאים ברוסיה ליפול אל מותם מחלונות? משחקים עם הנתונים: המתים המוסתרים של רוסיה "Глава Минздрава: россияне не до конца осознали всю важность режима самоизоляции". ТАСС. 2020-04-11. נבדק ב-2020-04-11. וול סטריט ג'ורנל, ‏רוסיה אישרה תרופה לשפעת לשימוש נגד הקורונה, באתר גלובס, 31 במאי 2020 "В Москве водители автобусов рассказали о приказе мониторить пассажиров-китайцев. В "Мосгортрансе" объяснили это "обеспечением комфорта"". Novaya Gazeta (ברוסית). 30 במרץ 2020. נבדק ב-30 במרץ 2020. {{cite news}}: (עזרה) Кравцова, Ирина; Лохов, Петр (21 בפברואר 2020). ""На меня озираются, как на прокаженного". Московские власти начали следить за китайцами везде, но те этого почти не заметили. Зато заметили, как поменялось отношение к ним" (ברוסית). Meduza. נבדק ב-30 במרץ 2020. {{cite web}}: (עזרה) "Собянин ответил на просьбу посольства прекратить проверки китайцев" (ברוסית). RBC. 26 בפברואר 2020. נבדק ב-30 במרץ 2020. {{cite news}}: (עזרה) Бородихин, Александр (11 במרץ 2020). "Танец с депортацией. Китайскую студентку забрали из общежития, признали нарушающей карантин и выдворили из страны" (ברוסית). Mediazona. נבדק ב-30 במרץ 2020. {{cite web}}: (עזרה) Сергеев, Николай; Мишина, Валерия (12 במרץ 2020). "Не Китай город" (ברוסית). Kommersant. נבדק ב-30 במרץ 2020. {{cite web}}: (עזרה) "Russia to quarantine all arrivals from abroad for two weeks". נבדק ב-30 במרץ 2020. {{cite web}}: (עזרה) "Coronavirus Outbreak Is Major Test for Russia's Facial Recognition Network". נבדק ב-30 במרץ 2020. {{cite web}}: (עזרה) האח הגדול: רוסיה מתכננת מערכת מעקב עצומה אחרי חולי קורונה, באתר וואלה, 5 באפריל 2020 "You Shall Not Pass! Russian Border City to Limit Access to China Due to Coronavirus Outbreak". אורכב מ-המקור ב-23 בינואר 2020. נבדק ב-25 בינואר 2020. {{cite web}}: (עזרה) "В Москве ограничат массовые мероприятия с численностью более пяти тысяч человек" [Mass events in Moscow with more than 5000 participants will be limited.]. mos.ru. 5 בפברואר 2020. נבדק ב-12 במרץ 2020. {{cite news}}: (עזרה) הודעת פיד"ה על עצירת תחרות המועמדים בשחמט האם רוסיה קרובה לחיסון? אוריאל בארי, ‏רוסיה טוענת: "נציג חיסון לקורונה כבר בחודש הבא", באתר "סרוגים", 19 ביולי 2020 בזמן שהמגפה משתוללת - האליטה הרוסית קיבלה חיסון ניסיוני לקורונה, באתר TheMarker‏, 20 ביולי 2020 Противовирусная оборона. 1-й замминистра обороны Руслан Цаликов — о вакцине В Минобороны России заявили о готовности вакцины от коронавируса Минобороны: первая российская вакцина от коронавируса готова אלכסנדרה לוקש, פרופ' סיריל כהן: "לא מזלזל בחיסון הרוסי", באתר ynet, 11 בנובמבר 2020 Три российские вакцины от коронавируса: в чем отличия? В. Смелова, С. Прохорова (7 ביולי 2020). "Спасительное средство: как разрабатывают вакцины". РИА Новости]. נבדק ב-10 באוקטובר 2020. {{cite web}}: (עזרה) Уже более 800 тысяч россиян привились от ковида מאה אלף מאזרחי רוסיה קיבלו את החיסון לקורונה В Петербурге вакцинировались почти 6 тысяч человек Около 2,2 млн жителей России получили один компонент вакцины "Спутник V" רוסיה אישרה את ספוטניק לייט: חיסון במנה אחת עם 79% יעילות, באתר כלכליסט, 6 במאי 2021 Эксперт: вакцина "Ковивак" имитирует природный процесс борьбы организма с вирусом https://www.vesti.ru/article/2626888 יחד נגד הקורונה: רוסיה שלחה מטוס עם סיוע רפואי לארה"ב, באתר וואלה, 1 באפריל 2020 Путин поздравил Центр Гамалеи, AstraZeneca, РФПИ и "Р-Фарм" с подписанием меморандума מבצע אינפקציה בימי קורונה, באתר doctors only סוכנויות הידיעות, ‏מרכז ביטחון הסייבר הלאומי בבריטניה: רוסיה מנסה לגנוב מידע מחוקרים שמפתחים חיסון לקורונה, באתר מעריב אונליין, 16 ביולי 2020 Собянин: сентябрьского карантина в Москве не будет הלוואי עלינו: רוסיה תממן חופשה לאזרחיה שיבחרו לנפוש ברוסיה, באתר וואלה, 23 ביולי 2020 יוסף חרש, הדרמה בשוק הנפט הולידה קרטל חדש: רוסיה-ארה"ב, באתר TheMarker‏, 4 באפריל 2020 Пособие по безработице в России будут выдавать по новым правилам Отрасль запускает промокампанию по возвращению российских зрителей в кинотеатры